**Kommissorium for DBTU’s eliteudvalg (ELU).**

**Mission:**

ELU arbejder for at fremme dansk ungdoms og senior elitebordtennis på nationalt og internationalt niveau.

**Struktur:**

DBTU’s udvalg består af 3 til 5 medlemmer. Formanden vælges for 2 år ad gangen i lige år. Øvrige medlemmer vælges ligeledes for 2 år ad gangen – halvdelen i ulige år og den anden halvdel i lige år.

Et medlem (evt. to) af bestyrelsen fungerer som kontaktperson til udvalget og kan til enhver tid deltage i udvalgets møder. Kontaktpersonen skal sikre, at udvalgets arbejde harmonerer med DBTU’s overordnede mål og visioner og holde bestyrelsen opdateret herom.

**Ansvar, kompetencer og opgaver:**

ELU står til ansvar overfor årsmødet og bestyrelsen.

ELU er ansvarlig inden for 3 områder på eliteområdet:

1. Senior elite, hvor ELU primært fungere som sparringspartnere for de senior ansvarlige.

2) Ungdomselite, hvor ELU fungere som sparringspartnere med ungdomsansvarlig, samt samarbejder omkring udviklingen fra talent til landsholdsspiller.

Kompetencen til at planlægge træningen samt udtage spillere ligger hos de førnævnte tilknyttede områdeansvarlige.

3) Sammen med den Ungdomsansvarlige samarbejder Eliteudvalget med lokalunioner og klubber om talentudviklingen (som udgangspunkt for spillere under 12 - 13 år) i dansk bordtennis. Talentudviklingen skal have en decentral struktur, så flere klubber får interesse for udvikling at elitetalenter i Danmark. Lige som ELU sammen med den Ungdomsansvarlige sparre og koordinere med de forskellige decentrale talentcentre i Danmark. ELU er således kontaktorgan til lokalunionernes tilsvarende udvalg og til talentcentrene.

ELU sikrer i samarbejde med de arrangerende klubber tidssvarende rammer ved DM, UDM, TOP 12, kval. TOP 12, landskampe og eliterækkerne (senior og ungdom) ved GP-stævnerne.

Formanden er sammen med et bestyrelsesmedlem DBTU’s politiske medlemmer af fælles styregruppe med Team Danmark.

Formanden deltager i relevante ansættelsesudvalg.

Elitekoordinator deltager almindeligvis i udvalgets møder.

De områdeansvarlige samt bestyrelsens kontaktperson deltager i udvalgets møder efter behov.

ELU har eget budget udstukket af bestyrelsen.

10.09.14.